turjo4nis/wikipedia-bn-dump-20250701 huggingface dataset:
অঙ্গার (চলচ্চিত্র)

অঙ্গার (ইংরেজি: Spark of Fire) ২০১৬ সালে মুক্তিপ্রাপ্ত ওয়াজেদ আলী পরিচালিত এবং জাজ মাল্টিমিডিয়ার ব্যানারে আবদুল আজিজ প্রযোজিত একটি ইন্দো-বাংলাদেশী প্রণয়ধর্মী অ্যাকশন সঙ্গীতধর্মী চলচ্চিত্র । এই ছবিতে প্রধান চরিত্রে অভিনয় করেন ওম এবং জলি, প্রধান খলনায়কের চরিত্রে অভিনয় করেছেন আশিষ বিদ্যার্থী। ছবিটির প্রথম টিজার ২০১৫ সালের ১৫ ডিসেম্বর প্রকাশিত হয় এবং ছবিটি ২০১৬ সালের ১৫ জানুয়ারি মুক্তিলাভ করে। ছবিটি ২০১৩ সালের কন্নড় ছবি অপায়ার পুননির্মাণ।

কাহিনি সংক্ষেপ 
বাংলাদেশের উত্তর-পূর্বের আধুনিক সমাজ থেকে অনেক দূরে বিচ্ছিন্ন একটি গ্রাম, যেখানে প্রেম মৃত্যুর শাস্তিযোগ্য অপরাধ। তাদের অবশ্যম্ভাবী নিয়তি এবং পরিণতি জানার পরেও দু'জন ছেলে-মেয়ে পরস্পরের প্রেমে পড়ে এবং জীবনের পরিণতিকে আলিঙ্গন করে।

অভিনয়ে 
 ওম বিশু’র ভূমিকায়
 ফাল্গুনি রহমান জলি মায়া’র ভূমিকায়
 আশিষ বিদ্যার্থী স্বপন সরকার এর ভূমিকায়
 অমিত হাসান
 রজতাভ দত্ত সূর্য মন্ডল এর ভূমিকায়
 রবিউল ইসলাম
 আহমেদ শরীফ
 খরাজ মুখোপাধ্যায়

প্রযোজনা

বিকাশ 
২০১৫ সালের মে মাসে প্রযোজনা সংস্থা জাজ মাল্টিমিডিয়া নবাগত অভিনেত্রী জোলিকে প্রধান চরিত্রে কাস্ট করে ছবির ঘোষণা দেয়। মাসের শেষ দিকে ওমকে প্রধান পুরুষ চরিত্রে কাস্ট করা হয়, অপরদিকে আশিষ বিদ্যার্থী, অমিত হাসান এবং রজতাভ দত্ত ছবিতে প্রধান খলনায়ক চরিত্রে অভিনয় করার জন্য নেয়া হয়।

চলচ্চিত্রায়ণ 
মূল নির্মাণ কাজ ২০১৫ সালের জুনে ঢাকায় জোলির শ্যুটিং এর মাধ্যমে শুরু হয়। ওম, আশিষ বিদ্যার্থী, অমিত হাসান এবং রজতাভ দত্ত ২০১৫ সালের সেপ্টেম্বর থেকে বান্দরবানের চিত্রগ্রহণে যোগ দেন। একই মাসের শেষদিকে ছবিটির প্রথম গানের শুটিং হয় বান্দরবানে। ২০১৫ সালের নভেম্বরের মধ্যে চিত্রগ্রহণ আনুষ্ঠানিকভাবে শেষ হয়।

সঙ্গীত 
অঙ্গার চলচ্চিত্রের সঙ্গীত পরিচালনা করেছেন আহমেদ ইমতিয়াজ বুলবুল, আকাশ ও ইমন সাহা।

প্রতিক্রিয়া 
ছবির সঙ্গীত শ্রোতা এবং সমালোচকদের মধ্যে জনপ্রিয়তা পায়। প্রথম গান কতোবার বোঝাবো বল প্রকাশের পর পরই জনপ্রিয়তা পায়। গানটির সংগীতায়োজন করেন আকাশ এবং কণ্ঠ দেন মোহাম্মদ ইরফান।

মুক্তি 
অঙ্গার ছবিটি ২০১৬ সালের ১৫ জানুয়ারি বাংলাদেশ ও ভারতের ১৭০ টিরও বেশি প্রেক্ষাগৃহে মুক্তি দেওয়া হয়। ছবিটি বাংলাদেশে জাজ মাল্টিমিডিয়া এবং ভারতে এসকে মুভিজকে পরিবেশন করার অধিকার দেওয়া হয়।

তথ্যসূত্র

বহিঃসংযোগ 

 
 

২০১৬-এর চলচ্চিত্র
বাংলা ভাষার চলচ্চিত্র
২০১৬-এর অ্যাকশন চলচ্চিত্র
২০১০-এর দশকের বাংলা ভাষার চলচ্চিত্র
২০১০-এর দশকের প্রণয়ধর্মী সঙ্গীতধর্মী চলচ্চিত্র
২০১৬-এর প্রণয়ধর্মী নাট্য চলচ্চিত্র
২০১০-এর দশকের সঙ্গীতধর্মী চলচ্চিত্র
বাংলাদেশী প্রণয়ধর্মী নাট্য চলচ্চিত্র
বাংলাদেশী চলচ্চিত্র
চট্টগ্রাম বিভাগে ধারণকৃত চলচ্চিত্র
সিলেট বিভাগে ধারণকৃত চলচ্চিত্র
২০১০-এর দশকের সঙ্গীতধর্মী নাট্য চলচ্চিত্
আহমেদ ইমতিয়াজ বুলবুল সুরারোপিত চলচ্চিত্র
ইমন সাহা সুরারোপিত চলচ্চিত্র
আকাশ সেন সুরারোপিত চলচ্চিত্র
২০১৬-এর নাট্য চলচ্চিত্র
ওয়াজেদ আলী সুমন পরিচালিত চলচ্চিত্র
বাংলা ভাষার বাংলাদেশী চলচ্চিত্র
বাংলা ভাষার ভারতীয় চলচ্চিত্র
বাংলাদেশে ধারণকৃত চলচ্চিত্র
ভারতীয় চলচ্চিত্রের বাংলাদেশী পুনর্নির্মাণ
জাজ মাল্টিমিডিয়া'র চলচ্চিত্র
মূল্যের শ্রমভিত্তিক তত্ত্ব

মূল্যের শ্রমভিত্তিক তত্ত্ব হল একটি তত্ত্ব যা যুক্তি দেয় যে কোন পণ্য বা পরিষেবার অর্থনৈতিক মান তা উৎপাদনে ব্যবহৃত "আবশ্যকীয় সামাজিক শ্রম" এর মোট পরিমাণ দ্বারা নির্ধারণ করা হয়।

মূল্যের শ্রমভিত্তিক তত্ত্ব সাধারণত মার্কসবাদী অর্থনীতির সাথে যুক্ত, যদিও এটি অ্যাডাম স্মিথ এবং ডেভিড রিকার্ডোর মতো প্রাচীন ধ্রুপদী অর্থনীতির তত্ত্বগুলিতে এবং পরবর্তীকালে নৈরাজ্যবাদী অর্থনীতিতেও দেখা যায়। শ্রমের পরিভাষার ক্ষেত্রে, স্মিথ দেখেন যে, ক্রেতাকে এটি কেনার জন্য অবশ্যই অর্থ ব্যয় করতে হবে, আর উক্ত অর্থের পরিমাণ হবে উক্ত পণ্য ব্যবহার করে তার ক্রেতা যতটুকু শ্রম বাঁচাতে পারে, ঠিক ততটুকু শ্রমের মূল্যের সমান। মূল্যের শ্রমভিত্তিক তত্ত্ব হল মার্কসবাদী তত্ত্বের কেন্দ্রবিন্দু, যা এই অভিমত ধারণ করে যে, শ্রমজীবী শ্রেণীকে পুঁজিবাদের অধীনে শোষণ করা হয়, এবং এর ফলে কোন পণ্যের অর্থমূল্য ও উপযোগিতা মূল্যের মধ্যে পার্থক্য তৈরি হয়। মার্কস তার নিজস্ব মূল্যের তত্ত্বকে "মূল্যের শ্রমভিত্তিক তত্ত্ব" হিসাবে উল্লেখ করেননি। 

মূলধারার নব্যধ্রুপদী অর্থনীতিতে মূল্যের শ্রমভিত্তিক তত্ত্বকে প্রত্যাখ্যান করা হয়, এবং বৈষয়িক পছন্দভিত্তিক মূল্যের তত্ত্ব ব্যবহার করা হয়।

সংজ্ঞা

শ্রম প্রক্রিয়া

মূল্য এবং দামের মধ্যে সম্পর্ক

ইতিহাস

সমালোচনা

তথ্যসূত্র 

অর্থনীতি
মার্কসবাদ
শ্রম অর্থনীতি
মার্কসীয় অর্থনীতি
টমাস আকুইনাস
আমি তুমি

আমি তুমি (; ) ২০১৭ সালের মোহনকৃষ্ণ ইন্দ্রগান্তি রচিত এবং পরিচালিত, আদিভি সেশ, এশা রেব্বা, ভেনেলা কিশোর, আভাসরালা শ্রীনীবাস এবং অদিতি মায়াকাল অভিনীত ভারতীয়-তেলুগু রোমান্টিক কৌতুক চলচ্চিত্র।

কাহিনী সংক্ষেপ 
আমি তুমি হচ্ছে দুটি প্রেমময় দম্পতিকে নিয়ে হাস্যরসাত্মক ঘটনার একটি চলচ্চিত্র ।প্রথম দম্পতি হলো দীপিকা (রেব্বা)- অনন্ত (শেষ) এবং দ্বিতীয় দম্পতি হলো মায়া (মায়াকাল) - বিজয় (শ্রীনিবাস)।মায়া নান হতে চেয়েছিল। সে দীপিকার ভাই বিজয়কে ভালবাসে।তার বাবা ব্যবসায়  জনার্ধন সাথে জালিয়াতি করেছিল। অনন্ত বিজয়ের বন্ধু। দীপিকা তাকে ভালবাসে। দীপিকার বাবা জনার্ধন (ভরানী) তাদের সম্পর্কের বিষয়ে আপত্তি জানান। তিনি তাদের শাস্তি দীতে চান। জনার্ধন  শ্রী চিলিপি (কিশোর) এর সাথে দীপিকার বিয়ে ঠিক করেন। তবে দীপিকা শ্রী চিলিপিকে তাদের সাহায্য করার জন্য চালাকি করে। এরপর জনার্ধনের মন পরিবর্তন করার পরিকল্পনা অনুসরণ করে ছবিটি এগিয়ে চলে।

অভিনয় 
আদিভি শেষ - অনন্ত চরিত্রে
এশা রেব্বা - দীপিকা চরিত্রে
বেন্নেলা কিশোর - শ্রী চিলিপি চরিত্রে
শ্রীনিবাস অভসারালা - বিজয় চরিত্রে
অদিতি মায়াকাল - মায়া চরিত্রে
তানিকেল্লা ভরনি - বিজয় এবং দীপিকার বাবা জনার্ধন চরিত্রে
যোগিনী শ্যামলা দেবী - কুমারী চরিত্রে
অনন্ত বাবু - সর্ব মঙ্গলা শাস্ত্রী "এসএমএস" চরিত্রে
মধুমানি - মায়ার সৎ মা চরিত্রে
কেদার শঙ্কর - মায়ার বাবা গঙ্গাধর চরিত্রে
ভেনু গোপাল -  শ্রী চিলিপির বাবা পেড্ডা চিলিপি চরিত্রে
তানিকেল্লা ভার্গব - কাশী চরিত্রে
থাদিভেলু

সঙ্গীত 
সঙ্গীত পরিচালনা করেছেন মণি শর্মা এবং প্রকাশ করেছে আদিত্য মিউজিক।

প্রতিক্রিয়া 
ছবিটি সমালোচকদের কাছ থেকে মাঝারি প্রতিক্রিয়া পায় তবে বেন্নেলা কিশোরের অভিনয় প্রশংসিত হয়।

তথ্যসূত্র

বহিঃসংযোগ 

২০১৭-এর চলচ্চিত্র
তেলুগু ভাষার চলচ্চিত্র
ভারতীয় চলচ্চিত্র
২০১০-এর দশকের তেলুগু ভাষার চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
ভারতীয় চলচ্চিত্রের পুনর্নির্মাণ
পরীক্ষা (২০১৯-এর চলচ্চিত্র)

পরীক্ষা - দ্য ফাইনাল টেস্ট ২০১৯ সালে মুক্তিপ্রাপ্ত প্রকাশ ঝা পরিচালিত হিন্দি ভাষায় নাট্য চলচ্চিত্র। ছবিটিতে প্রধান চরিত্রে অভিনয় করেছেন আদিল হুসেইন, প্রিয়াঙ্কা বোস, সঞ্জয় সুরি, শৌর্য দ্বীপ ও শুভম ঝা। ছবিটিতে ভারতের শিক্ষাব্যবস্থা তুলে ধরা হয়েছে। ঝাড়খণ্ডের রাঁচির এক সাধারণ রিকশা চালকের কাঠিনি নিয়ে ছবিটি এগিয়ে চলে, যে তার ছেলেকে বেসরকারী ইংরেজি মাধ্যম স্কুলে পড়াশোনার ব্যবস্থা করে তাঁর ছেলের সম্ভাব্য সবচেয়ে ভাল মানের শিক্ষার ব্যবস্থা করার আকাঙ্ক্ষা এবং স্বপ্ন দেখে।

ছবিটি আইপিএস কর্মকর্তা অভায়ানন্দের বাস্তব জীবনের গল্প অবলম্বনে নির্মিত হয়েছে। অভায়ানন্দ নকশাল প্রভাবিত বিহারের একটি গ্রামের বাচ্চাদের আইআইটি-জেইই পরীক্ষায় পাস করতে সহায়তা করার জন্য তাদের শিক্ষা এবং প্রশিক্ষণ দিয়েছিল। প্রাথমিকভাবে প্রেক্ষাগৃহে মুক্তি দেওয়ার উদ্দেশ্য থাকলেও চলচ্চিত্রটি ২০১০ সালের ৬ আগস্ট জি৫ এ মুক্তি দেওয়া হয় এবং এর চিত্রনাট্যের জন্য সমালোচকদের কাছ থেকে সাধারণভাবে ইতিবাচক প্রতিক্রিয়া লাভ করে।

অভিনয়ে 
 আদিল হুসেইন - বুচি চরিত্রে
 প্রিয়াঙ্কা বোস - রাধিকা চরিত্রে
 সঞ্জয় সুরি - এসপি কৈলাশ আনন্দ চরিত্রে
 শৌর্য দ্বীপ - গৌরব ভাটিয়া চরিত্রে
 শুভম ঝা - বুলবুল চরিত্রে

মুক্তি 
২০১৯ সালে ভারতের ৫০ তম আন্তর্জাতিক চলচ্চিত্র উৎসবে ভারতীয় পরিদৃশ্য বিভাগে ছবিটির মুক্তি দেওয়া হয়েছিল। ২০২০ সালের জুনে ছবিটি লন্ডন ভারতীয় চলচ্চিত্র উৎসবে মুক্তি দেওয়ার জন্য নির্ধারিত ছিল তবে প্রযুক্তিগত সমস্যার কারণে তা স্থগিত করা হয়।

ছবিটি প্রেক্ষাগৃহে মুক্তি পাওয়ার কথা ছিল তবে ভারতে করোনাভাইরাসের বৈশ্বিক মহামারীর কারণে এটি বাতিল করা হয়। ২০২০ সালের জুনে জি৫ ডিজিটাল প্রচার মাধ্যম ঘোষণা করে যে ছবিটি তাদের প্রচার মাধ্যমে ২০২০ সালের ৬ আগস্ট মুক্তি দেওয়া হবে। এটিকে ডিজিটাল ওটিটি প্রচার মাধ্যমের সাথে প্রকাশ ঝা'র প্রথম অংশীদারত্ব কাজ হিসাবেও চিহ্নিত করা যায়।

প্রতিক্রিয়া 
ব্রিটিশ চলচ্চিত্র নির্মাতা পিটার ওয়েবার এই ছবির কাহিনীটির প্রশংসা করে বলেন যে এই ছবিটি ১৯৪৮ সালের শাশ্বত ইতালিয়ান চলচ্চিত্র বাইসাইকেল থিবস এর সাথে মিল আছে।

এনডিটিভির শৈবাল চ্যাটার্জী ছবিটিকে ৫ এর মধ্যে ৩.৫ রেট দিয়ে বলেন যে ছবিটির ভাল অভিপ্রায় ছিল এবং আদিল হুসেনের বস্তুনিষ্ঠ অভিনয়ের প্রশংসা করেন।

তথ্যসূত্র

বহিঃসংযোগ 
 
 পরীক্ষা জি৫ এ

২০১৯-এর চলচ্চিত্র
হিন্দি ভাষার চলচ্চিত্র
সত্য ঘটনা অবলম্বনে নাট্য চলচ্চিত্র
২০১০-এর দশকের হিন্দি ভাষার চলচ্চিত্র
ভারতীয় নাট্য চলচ্চিত্র
সত্য ঘটনা অবলম্বনে হিন্দি চলচ্চিত্র
সত্য ঘটনা অবলম্বনে ভারতীয় চলচ্চিত্র
হিন্দি ভাষার নাট্য চলচ্চিত্র
ভারতের শিক্ষা ব্যবস্থা সম্পর্কে চলচ্চিত্র
জি৫-এর মৌলিক চলচ্চিত্র
সৌমিত্র চট্টোপাধ্যায় অভিনীত চলচ্চিত্রের তালিকা

সৌমিত্র চট্টোপাধ্যায় (১৯ জানুয়ারি ১৯৩৫ - ১৫ নভেম্বর ২০২০) একজন ভারতীয় বাঙালি চলচ্চিত্র অভিনেতা ছিলেন। এছাড়া তিনি একজন আবৃত্তি শিল্পী, কবি এবং অনুবাদক। তিনি বিখ্যাত চলচ্চিত্র পরিচালক সত্যজিৎ রায়ের ১৪টি চলচ্চিত্রে অভিনয় করে খ্যাতি অর্জন করেন।

সৌমিত্রর অভিনীত প্রথম চলচ্চিত্র অপুর সংসার, এটি অপু ত্রয়ীর শেষ চলচ্চিত্র। এরপর তিনি সত্যজিৎ রায়ের একাধিক চলচ্চিত্রে অভিনয় করেন, তন্মধ্যে উল্লেখযোগ্য হল তিন কন্যা (১৯৬১), অভিযান (১৯৬২), চারুলতা (১৯৬৪), অরণ্যের দিনরাত্রি (১৯৬৯), অশনি সংকেত (১৯৭৩), সোনার কেল্লা (১৯৭৪), জয় বাবা ফেলুনাথ (১৯৭৮), হীরক রাজার দেশে (১৯৮০), ঘরে বাইরে (১৯৮৪), ও গণশত্রু (১৯৮৯)। পাশাপাশি তিনি অন্যান্য উল্লেখযোগ্য বাঙালি পরিচালকদের সাথেও কাজ করেন, তন্মধ্যে মৃণাল সেনের সাথে আকাশ কুসুম (১৯৬৫), তপন সিংহের সাথে ক্ষুধিত পাষাণ (১৯৬০) ও ঝিন্দের বন্দী (১৯৬১); অসিত সেনের সাথে স্বরলিপি (১৯৬১), অজয় করের সাথে সাত পাকে বাঁধা (১৯৬৩) ও পরিণীতা (১৯৬৯), এবং তরুণ মজুমদারের সাথে সংসার সীমান্তে (১৯৭৫), গণদেবতা,  (১৯৭৮) ও পাতালঘর (২০০৩)।

চলচ্চিত্রের তালিকা

তথ্যসূত্র

বহিঃসংযোগ
 আইএমডিবিতে সৌমিত্র চট্টোপাধ্যায়ের চলচ্চিত্র

অভিনেতাদের চলচ্চিত্র তালিকা
ভারতীয় চলচ্চিত্রের তালিকা
ভারতীয় চলচ্চিত্র তালিকা
কমলেন্দুমতি শাহ

কমলেন্দুমতি শাহ (মৃত্যু: ১৯৯৯) একজন ভারতীয় রাজনীতিবিদ, সমাজকর্মী এবং ভারতীয় সংসদ সদস্য ছিলেন। বর্তমান উত্তরাখণ্ডের তেহরি গড়ওয়াল জেলার ব্যক্তি ছিলেন, তিনি সংসদীয় রাজনীতিতে সক্রিয় থাকার জন্য পরিচিত ছিলেন।  ভারত সরকার তাকে সমাজে অবদানের জন্য তৃতীয় সর্বোচ্চ বেসামরিক সম্মান পদ্মভূষণের প্রদান করে ১৯৫৮ সালে।  মস্তিস্কের ক্যান্সারে আক্রান্ত হয়ে ১৫ জুলাই ১৯৯৯-এ তিনি মারা যান।

তথ্যসূত্র 

১৯৯৯-এ মৃত্যু
প্রথম লোকসভার সদস্য
উত্তরাখণ্ডের সমাজকর্মী
উত্তরাখণ্ডের সংসদ সদস্য
ভারতীয় মহিলা সমাজকর্মী
উত্তরাখণ্ডের রাজনীতিবিদ
২০শ শতাব্দীর ভারতীয় রাজনীতিবিদ
২০শ শতাব্দীর নারী শিক্ষাবিদ
সমাজসেবায় পদ্মভূষণ প্রাপক
২০শ শতাব্দীর ভারতীয় নারী রাজনীতিবিদ
উত্তরাখণ্ডের রাজনীতিতে নারী
মমরাজ আগরওয়াল

মমরাজ আগরওয়াল পশ্চিমবঙ্গ কলকাতার একজন ভারতীয় সমাজসেবক এবং মমরাজ আগরওয়াল ফাউন্ডেশনের প্রতিষ্ঠাতা, কলকাতা ভিত্তিক বেসরকারী সংস্থা দাতব্য ও জনহিতকর প্রচেষ্টায় জড়িত বলে পরিচিত। ফাউন্ডেশনের মাধ্যমে, অগরওয়াল শিক্ষা, স্বাস্থ্যসেবা এবং পুনর্বাসন খাতে সমাজসেবার সাথে জড়িত বলে জানা গেছে। ২০১১ সালে তিনি ভারত সরকার কর্তৃক চতুর্থ সর্বোচ্চ ভারতীয় নাগরিক পুরস্কার পদ্মশ্রী সম্মানে ভূষিত হয়েছিলেন।

তথ্যসূত্র

বহিঃসংযোগ 
 

জীবিত ব্যক্তি
পশ্চিমবঙ্গের সমাজকর্মী
কলকাতার পণ্ডিত
ভারতীয় পুরুষ সমাজকর্মী
পদ্মশ্রী প্রাপক
জন্মের বছর অনুপস্থিত (জীবিত ব্যক্তি)
সামাজিক কাজে পদ্মশ্রী প্রাপক
ভুবন সোম

ভুবন সোম (Bhuvan Shome) মৃণাল সেন পরিচালিত ১৯৬৯ সালে মুক্তি প্রাপ্ত ভারতের হিন্দি ভাষার একটি  কাহিনী চিত্র।  এতে মুখ্য চরিত্রে  অভিনয় করেছেন  উৎপল দত্ত ( ভুবন সোম চরিত্রে ) এবং সুহাসিনী মুলে ( গৌরী, একটি গ্রাম্য প্রফুল্ল তরুণীর চরিত্রে )। বলাইচাঁদ মুখোপাধ্যায় রচিত একটি বাংলা গল্পের উপর ভিত্তি করে মৃণাল সেন তাঁর এই চলচ্চিত্রটি তৈরি করেছিলেন। এটি আধুনিক ভারতীয় চলচ্চিত্রের একটি যুগান্তকারী সৃষ্টি হিসাবে বিবেচিত হয়।

এটি সুহাসিনী মুলে অভিনীত প্রথম চলচ্চিত্র। চলচ্চিত্রটিতে  অমিতাভ বচ্চন ছিলেন  ভাষ্যপাঠ এবং কথকের ভূমিকায়।

পটভূমি

বিপত্নিক ও  নিবেদিতপ্রাণ সিভিল সার্ভেন্ট ভুবন সোম একজন কঠোর, আপোষহীন - ভারতীয় রেলওয়ের "বড় কর্মকর্তা"। কয়েকজন রেলওয়ের টিকিট চেকারের আলাপচারিতায় তাঁকে কড়া, যুক্তিহীন অফিসার ("আফসার") হিসাবে তাঁর প্রাসঙ্গিক পরিচয় দিয়ে ছবির পটভূমিটি তৈরি করা হয়। ভাষ্যকারীর বর্ণনায় শোনা যায় তিনি তাঁর ভ্রমণ দ্বারা একজন মানুষ হিসাবে "বাঙালি"য়ানা দ্বারা প্রভাবিত হন নি। তাঁর আপাত বয়স ৫০ এর শেষের দিক এবং তিনি মনোবিজ্ঞানের একটি গুরুত্বপূর্ণ উপাদান।

শিকারে অনুপ্রাণিত হয়ে ভুবন সোম গুজরাটে "শিকারের ছুটি" নিয়ে যান। স্পষ্টত তাঁর এই অভিযান ছিল অপেশাদার।  একজন অদক্ষ "শিকারী" হিসাবে ভুবন সোমকে এখানে চিত্রিত করা হয়েছে।

অল্প বয়সী গৌরীর সাথে তাঁর সাক্ষাত ছিল আকস্মিক। কারণ ঘটনাক্রমে গৌরীই তাঁর যত্ন-দেখভালের দায়িত্বে এবং পাখি "শিকার" করতে সাহায্যকারিনী ছিল। সে তাঁকে অনুর্বর প্রান্তরে সাহায্য করে বাড়িতে নিয়ে যায় এবং তাঁর যত্ন নেয়। তাঁর উপস্থিতি "পাখিরা টের পেয়ে" উড়ে পালাবার সম্ভাবনা দূর করতে যখন তাঁকে তাঁর পোশাক পরিবর্তন করতে হয়। এক জন কড়া অনমনীয় এবং বয়স্ক ব্যক্তির মানসিকতা থেকে খোলা মনের পরিবেশের উপযোগী উদ্দীপ্ত মানসিকতায় পরিবর্তন ঘটানোর এই মুহুর্তটি এখানে একটি গুরুত্বপূর্ণ অঙ্গ হয়ে ওঠে।

গৌরী এবং ভুবন সোমের পরবর্তী শিকার এরপর হয়ে ওঠে ভুবন সোমের রূপান্তরের একটি গীতিমূলক অনুসন্ধান। তিনি কেবল গৌরীর সাধারণ সৌন্দর্যেই মোহিত হন না। সেখানের হ্রদে ও আকাশে পাখির দর্শনীয় স্থানগুলিতেও তিনি মোহিত হন।

তাঁর শিকার "সফল" হয়। তবে সেই সাথে কেবল একজন মানুষ হিসাবে ভুবন সোমের সীমাবদ্ধতাগুলিকেও প্রকট করা হয়।

ভুবন সোম গৌরীর দ্বারা গভীরভাবে প্রভাবিত হন। তিনি আসলে সেই পরিবেশে থাকার প্রত্যাশার চেয়েও অনেক বেশি শিক্ষা লাভ করেন।

তিনি যখন তাঁর অফিসের চেম্বারে ফিরে আসেন তখন তাঁকে একজন নিয়মভঙ্গকারী রেলওয়ে কর্মীকে উদ্ধার করতে দেখা যায়। এটি চিত্রের একটি উপ-প্লট যা প্রাথমিক বর্ণনার গল্প এবং প্রসঙ্গটিকে সম্পূর্ণ করে তোলে।

মূলভাব
ভুবন সোমকে ভারতীয় নিউ ওয়েভ সিনেমার পথিকৃৎ বলে মানা হয়।  জাতীয় চলচ্চিত্র উন্নয়ন কর্পোরেশন অফ ইন্ডিয়ার অর্থ সহায়তায় নির্মিত প্রথম দিকের চলচ্চিত্রগুলির মধ্যে একটি।  ছবিটি (ফিল্ম) একঘেঁয়ে, নির্জনতা, পারস্পরিক আস্থা এবং মমত্ববোধের ভাবনা তুলে ধরে। তুলে ধরে ভারতের গ্রামীণ-শহুরে বিভাজনটিকেও।

পুরস্কার

 সেরা কাহিনী চিত্রের জন্য জাতীয় চলচ্চিত্র পুরস্কার
 সেরা পরিচালকের জন্য জাতীয় চলচ্চিত্র পুরস্কার - মৃণাল সেন
 সেরা অভিনেতার জন্য জাতীয় চলচ্চিত্র পুরস্কার - উৎপল দত্ত

তথ্যসূত্র

বহি সংযোগ

 

হিন্দি ভাষার চলচ্চিত্র
১৯৬৯-এর চলচ্চিত্র
ভারতীয় চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
১৯৬০-এর দশকের হিন্দি ভাষার চলচ্চিত্র
ভারতীয় আভঁ-গার্দ ও পরীক্ষামূলক চলচ্চিত্র
বলাইচাঁদ মুখোপাধ্যায়ের সৃষ্টিকর্ম অবলম্বনে চলচ্চিত্র
পার (চলচ্চিত্র)

পার (অনুবাদ: "দ্য ক্রসিং") গৌতম ঘোষ পরিচালিত একটি ১৯৮৪ সালের ভারতীয় হিন্দি-ভাষার চলচ্চিত্র। ছবিটিতে অভিনয় করেছেন শাবানা আজমি, নাসিরউদ্দিন শাহ ও ওম পুরি । নওরঙ্গিয়া চরিত্রে অভিনয়ের জন্য নাসিরউদ্দিন শাহ ভলপি কাপ জিতেছিলেন। ছবিটি সমরেশ বসু রচিত বাংলা গল্প পাড়ী অবলম্বনে নির্মিত হয়েছে।

পটভূমি 
পার বিহারের এক গ্রামের শোষণের চলচ্চিত্র, যেখানে একজন বাড়িওয়ালা (উৎপল দত্ত) -এর লোকেরা একটি গ্রামকে প্রায় ধ্বংস করে দিয়েছে এবং সেই গ্রামে প্রগতিশীল শক্তি এক দানশীল স্কুল শিক্ষক (অনিল চ্যাটার্জি) -কে হত্যা করে। শ্রমিক নওরঙ্গিয়া (নাসিরউদ্দিন শাহ) নিষ্ক্রিয় প্রতিরোধের ঐতিহ্য ভেঙে বাড়িওয়ালার ভাইকে হত্যা করে প্রতিশোধ নেওয়ার চেষ্টা করে। নওরঙ্গিয়া এবং তাঁর স্ত্রী রমা (শাবানা আজমি) পলাতক হন। অন্য কোথাও জীবিকা নির্বাহের শতচেষ্টার পরে, দু'জনেই দেশে ফিরে যাওয়ার সিদ্ধান্ত নেন। ভাড়া টাকার জন্য, তারা শুকরের পাল নদীর মধ্য দিয়ে নিয়ে যেতে সম্মত হয়, যার ফলে গর্ভবতী রমা বিশ্বাস করে যে সে তার শিশুকে হারিয়েছে। তবে তাদের প্রশস্ত, দ্রুত প্রবাহিত নদী পার হতে সাঁতার কাটতে হবে, যেখানে তারা নিরাপদে পৌঁছানোর আগে প্রায় ডুবেই যাচ্ছিল। চলচ্চিত্রের শেষে নওরঙ্গিয়া রমার পেটের উপর কান পেতে অনাগত সন্তানের হৃৎস্পন্দন শোনার জন্য।

পাত্র-পাত্রী 
 নাসিরউদ্দিন শাহ - নওরঙ্গিয়া
 শাবানা আজমী - রমা
 ওম পুরি - রাম নরেশ (গ্রাম প্রধান)
 উৎপল দত্ত - জমিদার
 অনিল চ্যাটার্জী - স্কুলমাস্টার
 মোহন আগাশে - হরি, বাড়িওয়ালার ভাই
 কামু মুখোপাধ্যায় - পাট মিল সরদার
 রুমা গুহ ঠাকুর্তা - স্কুলমাস্টারের স্ত্রী
 উষা গাঙ্গুলি - পাটকল শ্রমিকের স্ত্রী
 রূপা গাঙ্গুলি
 কল্যাণ চ্যাটার্জী
 সুনীল মুখোপাধ্যায় - কলকাতা ফুটপাতে বাসিন্দা
 বিমল দেব - পিগেরির এজেন্ট

পুরস্কার 
 গৌতম ঘোষ এবং পার্থ ব্যানার্জির জন্য সেরা চিত্রনাট্য
 নাসিরউদ্দিন শাহের জন্য সেরা অভিনেতার জাতীয় চলচ্চিত্র পুরস্কার
 শাবানা আজমির জন্য সেরা অভিনেত্রীর জাতীয় চলচ্চিত্র পুরস্কার
 নাসিরউদ্দিন শাহের পক্ষে ভলপ্পি কাপের সেরা অভিনেতা
 ভেনিস ফিল্ম ফেস্টিভ্যালে ইউনেস্কোর পুরস্কার
 ফিপ্রেসি পুরস্কার
 ভার্না ফিল্ম ফেস্টিভ্যালে রেড ক্রস পুরস্কার (১৯৮৭)

তথ্যসূত্র

বহিঃসংযোগ 

শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
ছোট কল্পকাহিনী অবলম্বনে চলচ্চিত্র
১৯৮০-এর দশকের হিন্দি ভাষার চলচ্চিত্র
ভারতীয় চলচ্চিত্র
১৯৮৪-এর চলচ্চিত্র
হিন্দি ভাষার চলচ্চিত্র
বিহারের পটভূমিতে চলচ্চিত্র
কুলি নাম্বার ওয়ান (২০২০-এর চলচ্চিত্র)

কুলি নং ওয়ান  হ'ল ডেভিড ধাওয়ান পরিচালিত একটি ভারতীয় হিন্দি- ভাষার কৌতুকধর্মী চলচ্চিত্র, পূজা এন্টারটেইনমেন্ট প্রযোজিত এবং প্রধান চরিত্রে বরুণ ধাওয়ান ও সারা আলি খান অভিনীত।  এটি ডেভিড ধাওয়ানের ১৯৯৫ এর আইকনিক কৌতুকধর্মী কুলি নাম্বার ওয়ান এর দাপ্তরিক পুনর্নির্মাণ এবং মূলত ২০২০ সালের ১ মে প্রেক্ষাগৃহে মুক্তি পাবার কথা ছিল কিন্তু ভারতে কোভিড-১৯ মহামারি তা স্থগিত করে দেয়।  পরিস্থিতিটি দেখে, ২০২০ সালের আগস্টে নির্মাতারা এর অধিকার ও বিতরণ চুক্তি বিক্রি করে ওটিটি প্ল্যাটফর্ম অ্যামাজন প্রাইম ভিডিওর কাছে, তারা ২০২০ সালের অক্টোবরে ঘোষণা করেছে যে, বড়দিনের সাথে মিল রেখে চলচ্চিত্রটি ২৫ ডিসেম্বর ২০২০ সরাসরি অনলাইনে মুক্তি দেয়া হবে।

অভিনয়ে 
 রাজু চরিত্রে বরুণ ধাওয়ান
 মালতীর চরিত্রে সারা আলি খান
 হোশিয়ার চাঁদ চরিত্রে পরেশ রাওয়াল
 দীপক কুমার চরিত্রে জাভেদ জাফরি 
 রাজপাল যাদব শাদিরাম ঘরজোদে চরিত্রে 
 পরিদর্শক হিসাবে জনি লিভার 
 দীপকের চরিত্রে সাহিল বৈদ 
 শালিনী চরিত্রে শিখা তালসানিয়া

নির্মাণ ও মুক্তি 
দাপ্তরিকভাবে একই নামের ১৯৯৫ সালের আইকনিক হাস্যরসাত্মক চলচ্চিত্রটির পুনর্নির্মাণের কথা মার্চ ২০১৯-এ ঘোষণা করা হয়। এতে বরুণ ধাওয়ান অভিনয় করবেন গোবিন্দ'র ভূমিকায় এবং ডেভিড ধাওয়ান পরিচালক হিসেবে থাকবেন, সারা আলি খান জুন ২০১৯-এ যোগদান করেন, তিনি অভিনয় করবেন করিশমা কাপুর এর ভূমিকায়।  ৮ আগস্ট ২০১৯-এ ব্যাংককে শুটিং শুরু হয়েছিল।  এরপর শুটিং হয়েছে গোয়ায়।  চলচ্চিত্রটির কাজ ২০২০ সালের ফেব্রুয়ারিতে শেষ হয়। 

২০২০ সালের ১ মে ভারতে কোভিড-১৯ মহামারিতে স্থগিত হওয়ার আগে চলচ্চিত্রটি নাট্যমঞ্চে মুক্তি দেওয়া হয়েছিল।  আগস্ট ২০২০ এ, নির্মাতারা ডিজিটাল অধিকার বিক্রি করে জনপ্রিয় ওটিটি প্ল্যাটফর্ম অ্যামাজন প্রাইম ভিডিওর কাছে  তারপরে এমন খবর প্রকাশিত হয়েছিল যে ছবিটি দীপাবলি সাথে মিল রেখে ১৩ নভেম্বর ২০২০ এ অ্যামাজন প্রাইম ভিডিওতে অনলাইনে পাওয়া যাবে।  তবে, ২০২০ সালের অক্টোবরে, অ্যামাজন প্রাইম ভিডিও ঘোষণা করে যে, ২০২০ সালের ২৫ শে ডিসেম্বর, বড়দিনের তারিখেই ছবিটি অনলাইনে স্ট্রিমিং শুরু করবে।

চলচ্চিত্রের গান 
মোশন পোস্টারে "ম্যা তো রাস্তে সে জা রাহা থা" গানের একটি রিমিক্সড সংস্করণ দেখানো হয়েছিল।  এটি নিশ্চিত হয়ে গেছে যে, মূলত আনন্দ-মিলিন্দের সঙ্গীতে এবং সমীরের লেখা গানটি চলচ্চিত্রটির জন্য পুনরায় তৈরি করা হবে।

তথ্যসূত্র

বহিঃসংযোগ 
 
 

ভারতীয় চলচ্চিত্রের পুনর্নির্মাণ
ভারতীয় হাস্যরসাত্মক চলচ্চিত্র
২০২০-এর দশকের হিন্দি ভাষার চলচ্চিত্র
ভারতীয় চলচ্চিত্র
হিন্দি ভাষার চলচ্চিত্র
২০২০-এর চলচ্চিত্র
অ্যামাজন প্রাইম ভিডিও মৌলিক চলচ্চিত্র
২০২০-এর হাস্যরসাত্মক চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
তামিল চলচ্চিত্রের হিন্দি পুনর্নির্মাণ
কোভিড-১৯ মহামারির কারণে স্থগিত চলচ্চিত্র
কোভিড-১৯ মহামারির কারণে প্রেক্ষাগৃহে মুক্তি না পাওয়া চলচ্চিত্র
ডেভিড ধবন পরিচালিত চলচ্চিত্র
বোম্বে রোজ

বোম্বে রোজ  একটি ২০১৯ ভারতীয় অ্যানিমেটেড চলচ্চিত্র যা গীতঞ্জলি রাও রচিত, সম্পাদনা করেছেন, ডিজাইন করেছেন এবং পরিচালনা করেছেন।  ২০১২ সালের ভেনিস ফিল্ম ফেস্টিভ্যালে আন্তর্জাতিক সমালোচক সপ্তাহে চলচ্চিত্রটির বিশ্ব প্রিমিয়ার হয়েছিল।  এটি ২০১৯ টরন্টো আন্তর্জাতিক চলচ্চিত্র উৎসবে সমসাময়িক বিশ্ব চলচ্চিত্র বিভাগে প্রদর্শিত হয়েছিল।  ছবিটি একটি ফুল বিক্রেতার প্রেমে পড়ার গল্প অনুসরণ করে। এটি কম্পিউটার ফ্রেমে অঙ্কিত অ্যানিমেশন দ্বারা তৈরি এবং যা তৈরি করতে ৬০ শিল্পীর ১৮ মাস সময় লেগেছে।  ছবিটি ২০২০ সালের ৪ ডিসেম্বর নেটফ্লিক্সে মুক্তি পাবে।

অভিনয়ে 
 কমলা চরিত্রে সিলি খারে
 সেলিম চরিত্রে অমিত দেওন্দী
 রাজা খান চরিত্রে অনুরাগ কাশ্যপ
 মাইক হিসাবে মাকরান্দ দেশপাণ্ডে
 ফুল বিক্রেতার চরিত্রে গীতাঞ্জলি কুলকার্নি
 অ্যান্টনি পেরেরা চরিত্রে শিশির শর্মা
 কমলার দাদু হিসাবে বীরেন্দ্র সাক্সেনা
 মিসেস ডি'সুজা চরিত্রে অমরদীপ ঝা

অভ্যর্থনা 
বড়দ্বজ রাঙ্গন একটি ইতিবাচক পর্যালোচনা দিয়েছিলেন এবং বলেছিলেন, "বোম্বাই রোজ কেবল বোম্বাই সিনেমার গল্পকাহিনীকেই নয়, বোম্বাই সিনেমার অন্তর্নিহিত অনুমানকেও উল্টিয়ে দিয়েছে।"  ভ্যারাইটি পত্রিকার গাই লজ বলেছিলেন যে, রাওয়ের "স্বতঃস্ফূর্ত আত্মপ্রকাশে গল্প বলায় কিছুটা ঘাটতি থাকলেও লোককাহিনী-প্রভাবিত দৃশ্যের জাঁকজমক তা পুষিয়ে দিয়েছে।"  দ্য গার্ডিয়ান পত্রিকার জ্যান ব্রুকস লিখেছেন: "বোম্বাই রোজের উচ্চ-স্তরের রম্য নাট্য সম্ভবত বাস্তব জগৎ থেকে বিচ্ছিন্ন, তবে এতে প্রত্নতাত্ত্বিক সুগন্ধযুক্ত এবং অত্যধিক আবেগে পরিপূর্ণ এবং অন্তর্বর্তী যন্ত্রসংগীত এতে ছড়িয়ে দেয়া হয়েছে।" 

স্ক্রিন ইন্টারন্যাশনালের ফিওনুয়ালা হলিগান অনুভব করেছিলেন যে ছবিটি "হৃদয়ের একটি অন্ধকারের গল্প, তবুও এটি উজ্জ্বলভাবে জ্বলজ্বল করতে পারে, হৃদয়ভাঙা এবং আশার গল্পে, মুম্বাইয়ের বস্তির এক বিপজ্জনক জীবন, যেখানে মৃত্যু সবসময়ই কাছে কাছে থাকে। তবে বড় পর্দায় বলিউডের এক পলাতকের কাহিনীর সমাপ্তি কেবল এক সিনেমার টিকিট দূরে।"  আরব নিউজের  গৌতম ভাস্করান বলেছিলেন যে, ''ছবির রঙিন প্যালেট মনোমুগ্ধকর এবং দৃষ্টি আকর্ষণীয় হতে পারে" তবে গল্পটি "দুর্বল, সম্ভবত সম্পাদনার দুর্বলতার কারণে এবং খুব বেশি প্যাকিং করার ইচ্ছার ফলেও হতে পারে।"

তথ্যসূত্র

বহিঃসংযোগ 
 

২০১৯-এর চলচ্চিত্র
হিন্দি ভাষার চলচ্চিত্র
ভারতীয় চলচ্চিত্র
মুম্বইয়ের পটভূমিতে চলচ্চিত্র
ভারতীয় আন্তঃসম্পর্কীয় প্রণয়ধর্মী চলচ্চিত্র
নেটফ্লিক্সের হিন্দি ভাষার মৌলিক চলচ্চিত্র
২০১৯-এর অ্যানিমেটেড চলচ্চিত্র
ভারতীয় অ্যানিমেটেড চলচ্চিত্র
ভারতীয় ডিরেক্ট টু ভিডিও চলচ্চিত্র
২০১০-এর দশকের হিন্দি ভাষার চলচ্চিত্র
ক্লাস অব '৮৩

ক্লাস অব '৮৩  হ'ল ২০২০ ভারতীয় হিন্দি-ভাষার অ্যাকশন থ্রিলার চলচ্চিত্র, যা রেড চিলিজ এন্টারটেইনমেন্ট দ্বারা নির্মিত এবং নেটফ্লিক্সের জন্য অতুল সাভারওয়াল পরিচালিত।  ছবিটি "দ্য ক্লাশ অব ৮৩" বইয়ের উপর ভিত্তি করে নির্মিত হয়েছে এবং যেখানে এক নায়ক পুলিশকর্মকর্তার গল্প বলা হয়েছে, যাকে পুলিশ একাডেমির ডিন হিসাবে শাস্তিমূলক বদলি থেকে বিরত থাকেন।  'ক্লাশ অব '৮৩ হ'ল নেটফ্লিক্স ও রেড চিলিজ এন্টারটেইনমেন্টের সাথে তৃতীয় সহযোগিতা, মূল সিরিজ বার্ড অফ ব্লাড এবং বেতালকে অনুসরণ করে।  ২০২০ সালের ২১ আগস্ট নেটফ্লিক্সে ছবিটির প্রিমিয়ার হয়েছিল।

সংক্ষিপ্তসার 
শীর্ষস্থানীয় অপরাধ সাংবাদিক হুসেন জায়েদী রচিত একটি বইয়ের উপর ভিত্তি করে ''ক্লাশ অব '৮৩-এর কাহিনী গড়ে উঠেছে। এই চলচ্চিত্রে দেখানো হয়েছে যে ১৯৮০-এর দশকে বোম্বাই শহরের আন্ডারওয়ার্ল্ডের শত্রুতা ক্রমশ কঠিন হয়ে উঠেছে। চলমান মিল ধর্মঘটের ফলে কয়েক ডজন যুবক বেকার হয়ে পড়ে এবং স্থানীয় গ্যাংগুলিতে যোগদানের জন্য প্ররোচিত হয় এবং শক্তিশালী রাজনীতিবিদ ও অপরাধী গুন্ডা নেতাদের মধ্যে জোটের সম্পর্কের কারণে পুলিশকে এই সমস্যা দূর করতে কঠোর হতে হয়। এর পটভূমি হিসাবে, চলচ্চিত্রটি একজন আদর্শবান পুলিশ প্রশিক্ষককে অনুসরণ করে, যিনি পাঁচজন ক্যাডেটকে এনকাউন্টার বিশেষজ্ঞ হিসাবে গড়ে তোলেন।

ক্ষমতাসীনদের চেয়ে বেশি নিষ্ঠার সাথে কাজ করার জন্য মাঠ থেকে সরিয়ে দেয়া হয় পুলিশ কর্মকর্তা বিজয় সিং (ববি দেওল)-কে। তাকে নাসিকের পুলিশ প্রশিক্ষণ কেন্দ্রের ডিন হিসাবে 'শাস্তিমূলক বদলি' করা হয়। এটা বিশ্বাস করে যে, ত্রুটিযুক্ত সিস্টেমে শৃঙ্খলা ফিরিয়ে আনার একমাত্র উপায় হ'ল এটি ভিতর থেকে ঠিক করা, কিন্তু অপরাধীরা তাদের পথ কাঁটামুক্ত করতেই ঐ অফিসারকে বদলি করে। কিন্তু ঐ সৎ পুলিশ অফিসার সাহসী পাঁচ তরুণে একটি একদল ধরেন এবং তাদেরকে বৃহত্তর সদ্ব্যবহারের উদ্দেশ্যে প্রশিক্ষণ দেন, যাতে তিনি দূর্নীতির এই বলয় ভাঙ্গতে পারেন।

নগরীর প্রথম এনকাউন্টার বিশেষজ্ঞের সত্যিকারের এনকাউন্টার থেকে অনুপ্রাণিত হয়ে এই ছবিতে দেখানো হয়েছে যে, সিস্টেমের মধ্যে থেকে এবং প্রয়োজনীয় সমস্ত প্রোটোকল অনুসরণ করে কীভাবে অফিসাররা বুদ্ধিদীপ্তভাবে পরিকল্পনা করে এবং তা কার্যকর করে। তবে এরপরে কাহিনীটি অহংবোধসহ দ্রুত অনুমানযোগ্য উত্থান-পতন এবং উত্থানের মধ্যে পিছলে যায় এবং দুর্নীতি বন্ধুদের মধ্যে ভাঙন ধরায় এবং তাদের পরামর্শদাতাদের দ্বারা মুক্তিদানের মাধ্যমে চুড়ান্তপর্যায়ে পৌঁছায়।

অভিনয়ে 

 বিজয় সিং চরিত্রে ববি দেওল 
 গীতিকা ত্যাগী বিজয় সিংয়ের স্ত্রী সুধা সিংয়ের চরিত্রে।
 মনোহর পাটকার চরিত্রে অনুপ সনি
 রাঘব দেসাই চরিত্রে জয় সেনগুপ্ত
 মঙ্গেশ দীক্ষিতের ভূমিকায় বিশ্বজিৎ প্রধান 
 হংস দেব শর্মা চরিত্রে ওয়াইপি মাথুর
 বিষ্ণু বর্ধে চরিত্রে হিতেশ ভোজরাজ
 আসলাম খান চরিত্রে সমীর পরঞ্জপে
 লক্ষণ যাদব চরিত্রে নিনাদ মহাজনী
 জনার্দন সার্ভে চরিত্রে পৃথ্বিক প্রতাপ
 প্রমোদ শুক্লার চরিত্রে ভূপেন্দ্র যাদওয়াত
 বিষ্ণু ভার্দে বম্বে পুলিশ হিসাবে অভিষেক ভালেওরাও

নির্মাণ 
চলচ্চিত্রটির চিত্রগ্রহণ মে ২০১৯ এর প্রথম সপ্তাহে শুরু হয়েছিল

মুক্তি 
ক্লাশ অব '৮৩ চলচ্চিত্রটি ২০২০ সালের ২১ আগস্ট থেকে ওটিটি প্ল্যাটফর্ম নেটফ্লিক্সে মুক্তি দেয়া হয়েছিল।

তথ্যসূত্র

বহিঃসংযোগ 
 
 

২০২০-এর চলচ্চিত্র
হিন্দি ভাষার চলচ্চিত্র
ভারতীয় চলচ্চিত্র
রেড চিলিজ এন্টারটেইনমেন্টের চলচ্চিত্র
ভারতীয় অপরাধ থ্রিলার চলচ্চিত্র
ভারতীয় অপরাধ নাট্য চলচ্চিত্র
ভারতীয় অপরাধ অ্যাকশন চলচ্চিত্র
২০২০-এর দশকের হিন্দি ভাষার চলচ্চিত্র
নেটফ্লিক্সের হিন্দি ভাষার মৌলিক চলচ্চিত্র
ভারতীয় ডিরেক্ট টু ভিডিও চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
২০২০-এর অ্যাকশন থ্রিলার চলচ্চিত্র